Diari Oficial de la Generalitat Valenciana


Sumari del DOGV 5845, del 09-09-2008 (2008/10097)

Adjudicació del concurs per a la selecció de l'empresari constructor per a l'execució de les obres d'urbanització del programa d'actuació integrada de l'àmbit del PRIM Ronda Perimetral Nord de Dénia.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5845

Data del DOGV
:   09-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10265


Data del document
:   06-08-2008

Organisme emissor
:   Ronda Norte Denia, SL

Tipus de document
:   Anunci

Descriptors 

:   * Dénia
    * empresa privada
    * pla d'urbanisme
    * contracte d'obres

Adjudicació del concurs per a la selecció de l'empresari constructor per a l'execució de les obres d'urbanització del programa d'actuació integrada de l'àmbit del PRIM Ronda Perimetral Nord de Dénia. [2008/10123]  
A la mercantil Ronda Nord Dénia, SL, amb CIF B-97213102, i amb domicili social en 46381 València, Espanya, avinguda d'Aragó, núm. 30-12A (edifici Europa), li han estat adjudicades, com a agent urbanitzador, pel Ple de l'Ajuntament de Dénia en la seua sessió extraordinària celebrada el 7 de maig de 2007, les obres d'urbanització per al desenvolupament del programa d'actuació integrada de l'àmbit del PRIM Ronda Perimetral Nord en el terme municipal de Dénia. El contracte d'execució i desplegament del programa es formalitzarà en data 28 de novembre de 2007.  
En data 22 de juliol de 2008 va ser notificada la ratificació, per l'Ajuntament de Dénia, del plec de clàusules particulars i prescripcions tècniques presentat per l'urbanitzador i per les quals ha de regir el concurs per a la selecció de l'empresari constructor.  
Conforme a l'article 359 del Decret 67/2006, de 12 de maig, del Consell Valencià, pel qual s'aprova el Reglament d'Ordenació i Gestió Terrirorial i Urbanística, en el termini de cinc dies des de la ratificació o rectificació del plec de clàusules particulars i prescripcions tècniques per l'administració actuant es remetrà l'anunci de concurs per a la seua publicació al Diari Oficial de la Unió Europea i després al Diari Oficial de la Comunitat Valenciana.  
Que els interessats a participar en el concurs de selecció de l'empresari constructor hauran de reunir els requisits de la solvència tècnica, econòmica i professional així com la classificació necessària que es fixen en el plec de clàusules particulars i prescripcions tècniques i no estar incurs en alguna de les causes de prohibició per a contractar que s'estableixen allà i en la Llei de Contractes de les Administracions Públiques i la legislació urbanística valenciana vigents.  
Qualsevol interessat podrà presentar les seues proposicions en plica segellada dins el termini de dos mesos comptadors de la publicació d'aquest anunci en el Diari Oficial de la Unió Europea, el qual es va produir el dia 6 agost, en la notaria de Secundino-J. García-Cueco Mascarós, sítia en el carrer Marqués de Campo, 27, entresòl, de Dénia 03255, en dies i hores d'atenció al públic, on quedaran dipositades fins a la seua obertura.  
Una còpia diligenciada del plec de clàusules particulars i prescripcions tècniques, així com de l'alternativa tècnica i de la proposició juridicoeconòmica del programa es troba a disposició dels interessats en la seu de l'Ajuntament de Dénia, siti en el carrer Ronda Muralles, 42, de Dénia 03564, i en la notaria de Secundino-J. García-Cueco Mascarós, sítia en carrer Marqués de Campo, 27, entresòl, de Dénia 03422, on podran obtindre'n una còpia, en suport CD-ROM, del projecte d'urbanització i el plec de bases del concurs, en dies i hores d'atenció al públic.  
Al cinqué dia hàbil comptador des de la finalització del termini per a la presentació de les ofertes, l'urbanitzador, sota fe notarial, qualificarà prèviament els documents acreditatius de la personalitat, la capacitat i la solvència dels licitadors presentats dins el termini i en la forma escaient. Una vegada qualificada la personalitat, la capacitat i la solvència dels licitadors, l'urbanitzador procedirà a continuació, en acte públic i sota fe notarial, a l'obertura de les ofertes d'aquells qui hagen estat qualificats favorablement. Les ofertes dels licitadors es protocol·litzaran a l'acta notarial corresponent. L'obertura de pliques es realitzarà sota la direcció d'urbanitzador i la fe pública del notari, que farà constar les actuacions i incidències que es produïsquen mitjançant diligència en l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
La proposta d'adjudicació junt amb la resta de propostes presentades, incloses les que hagen estat qualificades negativament, seran comunicades a l'administració actuant en el termini de cinc dies des de l'obertura de pliques.  
La proposta d'adjudicació no crea cap dret a favor de l'empresari proposat, ni davant l'urbanitzador ni davant l'administració, mentre no s'haja ratificat o rectificat per aquesta última i s'haja adjudicat el contracte en conseqüència.  
Una vegada rebudes totes les propostes per l'administració actuant, se'n farà trasllat als serveis tècnics municipals perquè emeten un informe preceptiu no vinculant en el termini de cinc dies. La falta d'emissió de l'informe en termini no impedirà la continuació del procediment.  
L'administració municipal haurà de determinar si la qualificació de la personalitat, la capacitat i la solvència dels licitadors efectuada per l'urbanitzador va ser correcta i, a continuació, haurà de ratificar o rectificar la proposta d'adjudicació.  
La resolució municipal haurà de produir-se en el termini màxim de 15 dies, comptador des del següent a aquell en què la proposta d'adjudicació tinga la seua entrada en el registre d'aqueixa administració.  
De no dictar-se la resolució de ratificació o rectificació dins el termini assenyalat en el paràgraf precedent s'entendrà ratificada la proposta d'adjudicació.  
La resolució per la qual l'ajuntament ratifique o rectifique la selecció d'empresari constructor es notificarà a l'urbanitzador i a tots els participants en la licitació dins el termini de 10 dies.  
La certificació municipal de la resolució de ratificació o rectificació de la proposta d'adjudicació es protocol·litzarà en acta notarial del concurs. En el cas que la ratificació es produïsca per silenci administratiu, es protocol·litzarà la còpia de la comunicació fefaent cursada per l'urbanitzador a l'administració actuant.  
Alacant, 6 d'agost de 2008.- El representant: Vicente Brotons Torres.